SORKON มั่นใจยอดขายปีนี้โตตามเป้าแม้ศก.ชะลอตัว เดินหน้าออกสินค้าใหม่-เพิ่มช่องทางขาย
SORKON มั่นใจยอดขายปีนี้โตตามเป้าแม้ศก.ชะลอตัว เดินหน้าออกสินค้าใหม่-เพิ่มช่องทางขาย
SORKON มั่นใจยอดขายปีนี้โตตามเป้าแม้ศก.ชะลอตัว เดินหน้าออกสินค้าใหม่-เพิ่มช่องทางขาย
26 ธ.ค. 2562

นายเจริญ รุจิราโสภณ ประธานเจ้าหน้าที่บริหาร บริษัท ส.ขอนแก่นฟู้ดส์ จำกัด (มหาชน) หรือ SORKON เปิดเผยว่า ภาพรวมการดำเนินงานในรอบปีนี้ได้มุ่งเน้นการพัฒนาและนำเสนอผลิตภัณฑ์ใหม่ ๆ อาทิ สินค้าในกลุ่มธุรกิจอาหารพื้นเมือง, อาหารทะเล, ขนมขบเคี้ยวที่ทำจากเนื้อสัตว์, อาหารแช่แข็งพร้อมรับประทาน และธุรกิจร้านอาหาร ส่งผลให้ยอดขายสินค้าในช่วงที่ผ่านมาเติบโตได้ตามแผน
ล่าสุดได้ออกผลิตภัณฑ์หมูแผ่นอบกรอบ รสชาติใหม่ (ฮอตชิลลี่) ภายใต้แบรนด์ ออง-เทร่ (Entree) ซึ่งได้รับผลตอบรับดีทั้งจากกลุ่มลูกค้าไทยและนักท่องเที่ยว หลังจากเริ่มวางจำหน่ายใน 7-11 เมื่อเดือนพฤศจิกายนที่ผ่านมา นอกจากนี้ SORKON ได้ขยายช่องทางการจัดจำหน่ายสินค้าอาหารพื้นเมือง อาทิ แหนมห้วยแก้ว หมูยอโบราณ ฯลฯ เข้าสู่ 7-11 ทั่วประเทศ และเพิ่มช่องทางการสั่งซื้ออาหารจากร้านอาหารในเครือ ส.ขอนแก่นทั้ง แซ่บ คลาสสิกและข้าวขาหมูยูนนาน ผ่านแอพพลิเคชั่นสั่งอาหารต่าง ๆ (Food Delivery Applications) เพื่อให้ลูกค้าสามารถเข้าถึงผลิตภัณฑ์และบริการได้ง่ายขึ้น
“ภาพรวมเศรษฐกิจที่ชะลอตัวอยู่ในปัจจุบันส่งผลกระทบต่อกำลังซื้อของผู้บริโภคอย่างเห็นได้ชัด แม้ว่าผู้ผลิตหลายรายได้จัดทำโฆษณาและกิจกรรมส่งเสริมการขายกันอย่างต่อเนื่อง แต่กลับไม่สามารถกระตุ้นยอดขายให้เติบโตได้ดีเท่าที่ควร จึงทำให้ผู้ผลิตต่างต้องเร่งปรับเปลี่ยนกลยุทธ์  อย่างไรก็ตาม  บริษัทได้คิดค้นและพัฒนาผลิตภัณฑ์ใหม่ ๆ เพื่อเพิ่มทางเลือกและกระตุ้นการตัดสินใจซื้อของผู้บริโภค พร้อมเพิ่มช่องทางจำหน่ายที่หลากหลาย เพื่อให้ยอดขายทั้งปีเติบโตได้ตามเป้าหมาย” นายเจริญ กล่าว